**POVJERENSTVO ZA PROVOĐENJE JAVNOG NATJEČAJA ZA PRIJAM U SLUŽBU VIŠEG STRUČNOG SURADNIKA/CE ZA GOSPODARSTVO I REFERENTA/ICE ZA GRADITELJSTVO**

**KLASA: 112-02/18-01/4**
**URBROJ: 2176/04-05-18-4**
**Novska, 12. listopada 2018.**

Pročelnik Upravnog odjela za gospodarstvo, poljoprivredu, komunalni sustav i prostorno uređenje Grada Novske raspisao je javni natječaj za prijam u službu višeg stručnog suradnika/ce za gospodarstvo i referenta/ice za graditeljstvo na neodređeno vrijeme koji je objavljen u Narodnim novinama broj: 91/18 od 12. listopada 2018. godine, na internetskim stranicama Grada Novske i oglasnoj ploči Hrvatskog zavoda za zapošljavanje Područni ured Kutina-Ispostava Novska.

Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11 i 4/18), i raspisanog javnog natječaja kandidatima prijavljenim na predmetni natječaj, upućujemo

**OBAVIJESTI  I  UPUTE ZA ODRŽAVANJE**

**prethodne provjere znanja i sposobnosti - provođenje pismenog testiranja i usmenog intervjua**

**1. Radno mjesto - Viši stručni suradnik/ca za gospodarstvo**

**Opis poslova:**

* prati objave najava javnih poziva i natječaja nadležnih provoditelja te odgovara za poštivanje rokova, izrađuje projektne prijedloge za prijavu na natječaje i javne pozive za korištenje sredstava iz vanjskih izvora financiranja, surađuje i koordinira pripreme i provedbu projekata sufinanciranih iz fondova i državnih tijela,
* promiče razvojne potencijale i razvojne projekte grada, potiče gospodarske i poduzetničke aktivnosti, poljoprivredu i turizam, provodi i prati realizacije programa kreditnih linija za poticanje poduzetništva i potpora u gospodarstvu, izrađuje izvješća, vodi projekte, izrađuje opće i pojedinačne akte i stručne prijedloge za provedbu razvojnih mjera malog i srednjeg poduzetništva, te poljoprivredne politike, izrađuje programa poticanja malog i srednjeg poduzetništva, Programa poticanja poljoprivrede i ruralnog razvoja, praćenje realizacije programa te izrada izvješća o realizaciji, poslovi dodjele koncesija,
* vodi evidenciju poljoprivrednog zemljišta, u vlasništvu RH i Grada Novske, izrađuje prijedlog programa raspolaganja poljoprivrednim zemljištem, provodi program raspolaganja i obavlja poslove raspisivanja natječaja za prodaju i davanje u zakup poljoprivrednog zemljišta, predlaže mjere za učinkovito gospodarenje poljoprivrednim zemljištem, te provedba istih,
* vodi evidencije o zemljištu u Poduzetničkim zonama, zauzetim i raspoloživim površinama, vodi evidencije o postojećim infrastrukturnim resursima u zonama, te planira proširenje istih,
* izrađuje odgovore na upite investitora u svezi raspoloživih površina i infrastrukture u zoni te obavlja poslove promicanja zona kroz sajmove, oglašavanja, AIK i sl.

**Podaci o plaći:**

Visina plaće radnog mjesta propisana je Odlukom o koeficijentima za obračun plaća službenika i namještenika u Gradskoj upravi Grada Novske (»Službeni vjesnik«, broj: 4/18). Slijedom toga plaća, za radno mjesto višeg stručnog suradnika za gospodarstvo čini umnožak koeficijenta složenosti poslova radnog mjesta 3,20 i osnovice za izračun plaće (2.705,00 kn, bruto iznos), uvećan za 0,5% za svaku navršenu godinu radnog staža.

**Pravni i drugi izvori za pripremanje kandidata za pismeno testiranje:**

1. Ustav Republike Hrvatske (''Narodne novine'', broj: 56/90, 135/97, 8/98,  113/00, 124/00, 28/01, 41/01, 55/01, 76/10, 85/10- pročišćeni tekst, 05/14),
2. Zakon o  lokalnoj i područnoj (regionalnoj) samoupravi („Narodne novine«, broj: 33/01, 60/01, vjerodostojno tumačenje 129/05, 109/07, 125/08, 36/09, 150/11, 144/12, 19/13 i 137/15),
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine«, broj: 86/08 , 61/11 i 4/18)),
4. Zakon o državnim potporama („Narodne novine“ broj:, 47/14 , 69/17 ),
5. Zakon o poticanju razvoja malog gospodarstva („Narodne Novine“ broj: 29/02, 63/07, 53/12, 56/13), 29/02 i 121/16),

**2. Radno mjesto - Referent/ica za graditeljstvo**

**Opis poslova:**

* sudjeluje u izradi nacrta prijedloga i provedbe programa gradnje i održavanja objekata i uređaja komunalne infrastrukture, te objekata u vlasništvu grada,
* vođenje evidencije o istima i praćenje tijeka provedbe rokova,
* prikuplja ponude za izgradnju i rekonstrukciju objekata u vlasništvu grada i prati njihovo provođenje, provodi nadzor nad izgradnjom i održavanjem objekata komunalne infrastrukture i drugih objekata u vlasništvu grada i od interesa za grad,
* izrada troškovnika za manje složene sanacije i rekonstrukcije objekata komunalne infrastrukture i ostalih objekata u vlasništvu grada te stambenih zgrada u suvlasništvu, sudjeluje u tehničkim pregledima te izradi tehničke dokumentacije za iste poslove,
* vodi upravni postupak i izrađuje prijedloge rješenja o utvrđivanju obveze plaćanja komunalnog doprinosa, utvrđuje izvršnost rješenja i dostavlja ih nadležnom referentu radi zaduživanja i praćenja naplate,

**Podaci o plaći:**

Visina plaće radnog mjesta utvrđena je Odlukom o koeficijentima za obračun plaća službenika i namještenika u Gradskoj upravi Grada Novske (»Službeni vjesnik«, broj: 4/18). Slijedom toga plaća, za radno mjesto referenta za graditeljstvo, čini umnožak koeficijenta složenosti poslova radnog mjesta - 2,20 i osnovice za izračun plaće (2.705,00 kn, bruto iznos), uvećan za 0,5% za svaku navršenu godinu radnog staža.

**Pravni i drugi izvori za pripremanje kandidata za pismeno testiranje:**

1. Ustav Republike Hrvatske (''Narodne novine'', broj: 56/90, 135/97, 8/98, 113/00, 124/00, 28/01, 41/01, 55/01, 76/10, 85/10- pročišćeni tekst, 05/14),
2. Zakon o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17),
3. Zakon o komunalnom gospodarstvu („Narodne novine“ broj: 68/18),
4. Zakon o gradnji („Narodne novine“ broj: 153/13, 20/17),
5. Zakon o općem upravnom postupku („ Narodne novine“ broj: broj: 47/09).

**PRAVILA TESTIRANJA**

Prethodna provjera znanja i sposobnosti obuhvaća pisano testiranje i intervju. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

**Vrijeme trajanja testiranja – 60 minuta.**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta,
2. Za kandidata koji ne pristupi testiranju smatrat će se da je povukao prijavu na javni natječaj,
3. Za vrijeme pismene provjere znanja i sposobnosti nije dopušteno: korištenje literature, bilježaka, mobitela, napuštati prostoriju u kojoj sa odvija provjera, razgovarati ili na drugi način ometati ostale kandidate. Nakon uvodnih radnji, započinje testiranje na način da će kandidatima biti podijeljena pitanja za provjeru znanja za obavljane poslova radnog mjesta za koje se kandidat prijavio,
4. Za pismenu provjeru znanja i sposobnosti za obavljanje poslova radnih mjesta kandidatima se dodjeljuje od 1 do 10 bodova. Ukupan broj bodova koji kandidat može ostvariti nakon pismene provjere znanja je 10 bodova,
5. Smatra se da je kandidat položio ako je na pismenoj provjeri znanja i sposobnosti postigao najmanje 50% ukupnog broja bodova,
6. Kandidati koji su zadovoljili uvjete iz točke 5. mogu pristupiti razgovoru (intervjuu),
7. Po okončanom testiranju Povjerenstvo za provedbu javnog natječaja sastavlja rang listu kandidata prema ostvarenom broju bodova koji su ostvarili na pismenom testiranju,
8. Nakon utvrđivanja broja bodova na prethodno provedenom testiranju Povjerenstvo na intervju poziva kandidate koji su ostvarili najmanji broj bodova iz točke 5.
9. Povjerenstvo kroz razgovor - intervju s kandidatima utvrđuje interese, profesionalne ciljeve i motivaciju kandidata za rad u lokalnoj i područnoj (regionalnoj) samoupravi. Rezultati intervjua boduju se od 1 do 10 bodova,
10. Nakon provedenog postupka, Povjerenstvo utvrđuje rang listu kandidata prema ukupnom broju ostvarenih bodova,
11. Povjerenstvo dostavlja pročelniku rang listu kandidata i izvješće o provedenom postupku koje potpisuju svi članovi Povjerenstva,
12. Kandidati koji su pristupili testiranju imaju pravo uvida u rezultate provedenog postupka,
13. Izabrani kandidat, po pisanoj obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenje rješenja o prijemu u službu,
14. Pročelnik donosi rješenje o prijemu u službu višeg stručnog suradnika/ce za gospodarstvo, odnosno referenta za graditeljstvo koje se dostavlja svim kandidatima koji su se prijavili na natječaj.

***POZIV ZA TESTIRANJE* bit će objavljen najmanje 5 dana prije dana određenog za testiranja na web-stranici Grada Novske (**[**www.novska.hr**](http://www.novska.hr)**) i oglasnoj ploči Grada Novske.**
**GRAD NOVSKA**

**Novska, 12. listopada 2018.**